Հարկ է նշել, որ ԵՏՄ-ին Հայաստանի անդամագրման արդյունքներով հատուկ ուշադրություն դարձվեց նաև Հայաստանի նախագահ Սերժ Սարգսյանի ու Եվրասիական տնտեսական հանձնաժողովի (ԵՏՀ) նախագահ Տիգրան Սարգսյանի՝ վերջերս կայացած հանդիպմանը: Եվ չնայած ԵՏՄ մյուս անդամ-երկրների դեսպանների հետ համեմատած՝ Հայաստանի նախագահի խոսքում արտահայտված լավատեսությունը մի փոքր զսպված բնույթ էր կրում, սակայն դա էլ կարելի է բացատրել օբյեկտիվ պատճառներով: